กฎกระทรวงการตรวจสุขภาพของแรงงานนอกระบบ พ.ศ. 2567
ประกาศวันที่ 2024-11-25

content: กฎกระทรวง การตรวจสุขภาพของแรงงานนอกระบบ พ.ศ. ๒๕๖๗
content: อาศัยอำนาจตามความในมาตรา ๕ วรรคหนึ่ง และมาตรา ๒๗ วรรคสอง แห่งพระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ. ๒๕๖๒ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดสามร้อยหกสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ในกฎกระทรวงนี้ “หน่วยบริการอาชีวเวชกรรม” หมายความว่า หน่วยบริการที่ได้ขึ้นทะเบียนตามมาตรา ๒๕ ซึ่งให้บริการอาชีวเวชกรรม “โรคจากการประกอบอาชีพ” หมายความว่า โรคจากการประกอบอาชีพที่รัฐมนตรีโดยคำแนะนำของคณะกรรมการประกาศกำหนดตามมาตรา ๗ (๑)
sectionNo: 3
content: ข้อ ๓ เพื่อประโยชน์ในการเฝ้าระวังโรคจากการประกอบอาชีพของแรงงานนอกระบบ ให้แรงงานนอกระบบซึ่งทำงานหรือประกอบอาชีพที่มีความเสี่ยงต่อโรคจากการประกอบอาชีพ มีสิทธิได้รับการตรวจสุขภาพโดยหน่วยบริการอาชีวเวชกรรม ในกรณีดังต่อไปนี้ (๑) การตรวจสุขภาพก่อนเข้าทำงานภายในสามสิบวันนับแต่วันที่เริ่มทำงาน
sectionNo: 3
content: และการตรวจสุขภาพให้เหมาะสมกับงานอย่างน้อยปีละหนึ่งครั้ง (๒) การตรวจสุขภาพก่อนกลับเข้าทำงานภายหลังจากแรงงานนอกระบบเจ็บป่วยหรือประสบอันตรายทั้งที่เกิดจากการทำงานและไม่ได้เกิดจากการทำงาน
sectionNo: 3
content: ซึ่งหากกลับเข้าทำงานอาจเป็นเหตุให้อาการเจ็บป่วยหรือการประสบอันตรายนั้นมีความรุนแรงมากขึ้นและอาจเป็นอันตรายต่อตนเองหรือบุคคลอื่น (๓) การตรวจสุขภาพกรณีเกิดเหตุฉุกเฉินหรือมีเหตุจำเป็นเร่งด่วนซึ่งหากปล่อยไว้จะก่อหรืออาจก่อให้เกิดอันตรายอย่างร้ายแรงต่อชีวิต ร่างกาย หรือสุขภาพอนามัยของแรงงานนอกระบบ
sectionNo: 3
content: ให้กรมควบคุมโรคจัดทำและเผยแพร่คู่มือหรือแนวทางในการดำเนินการตามวรรคหนึ่งให้แก่หน่วยบริการอาชีวเวชกรรม
sectionNo: 4
content: ข้อ ๔ ให้หน่วยบริการอาชีวเวชกรรมมีหนังสือแจ้งผลการตรวจสุขภาพตามข้อ ๓ (๑) (๒) หรือ (๓) ให้แรงงานนอกระบบทราบภายในเจ็ดวันนับแต่วันที่ได้ผลการตรวจสุขภาพของแรงงานนอกระบบ และเพื่ออำนวยความสะดวกแก่แรงงานนอกระบบ
sectionNo: 4
content: หน่วยบริการอาชีวเวชกรรมจะแจ้งผลการตรวจสุขภาพให้แรงงานนอกระบบทราบโดยวิธีการหนึ่งวิธีการใดดังต่อไปนี้ด้วยก็ได้ (๑) แจ้งด้วยวาจา (๒) แจ้งโดยวิธีการทางอิเล็กทรอนิกส์ (๓) แจ้งโดยวิธีการอื่นใดตามที่อธิบดีกรมควบคุมโรคกำหนดโดยประกาศในราชกิจจานุเบกษา
content: ให้ไว้ ณ วันที่ ๒๑ พฤศจิกายน พ.ศ. ๒๕๖๗ สมศักดิ์ เทพสุทิน รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๗ วรรคหนึ่ง แห่งพระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ. ๒๕๖๒ บัญญัติให้แรงงานนอกระบบมีสิทธิได้รับการตรวจสุขภาพโดยหน่วยบริการที่ได้ขึ้นทะเบียนตามมาตรา ๒๕
content: เพื่อประโยชน์ในการเฝ้าระวังโรคจากการประกอบอาชีพของแรงงานนอกระบบ และมาตรา ๒๗ วรรคสอง แห่งพระราชบัญญัติดังกล่าวบัญญัติให้การตรวจสุขภาพของแรงงานนอกระบบโดยหน่วยบริการที่ได้ขึ้นทะเบียนตามมาตรา ๒๕ เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้